**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SAVIVALDYBĖS BENDROJO UGDYMO MOKYKLoms priskirtų APTARNAVIMO TERITORIJŲ 2019–2020 mokslo metŲ PRIĖMIMUI nustatymo“ PROJEKTO**

**1. Projekto rengimą paskatinusios priežastys.**

Šis sprendimo projektas reikalingas pradėti priėmimo į savivaldybės bendrojo ugdymo mokyklas (toliau – mokyklos) kitiems mokslo metams (2019–2020 m. m.) procesus.

**2. Parengto projekto tikslai ir uždaviniai.**

Sprendimo projekto tikslas – garantuoti asmenų mokymąsi pagal privalomojo ugdymo programas, uždavinys – priskirti mokykloms aptarnavimo teritorijas 2019–2020 mokslo metams.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu, priimant mokinius, mokyklos vadovaujasi Klaipėdos miesto savivaldybės tarybos 2016 m. gruodžio 22 d. sprendimu Nr. T2-297 „Dėl aptarnavimo teritorijų Klaipėdos miesto savivaldybės bendrojo ugdymo mokykloms priskyrimo“. Minėtas teisės aktas galios iki pasibaigs einamieji (2018–2019) mokslo metai, kadangi mokinių judėjimas tarp mokyklų (atvykimas/išvykimas) vyksta kiekvieną dieną.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu nustatomos mokyklų aptarnavimo teritorijos, atsižvelgus į Klaipėdos miesto savivaldybės bendrojo ugdymo mokyklų tinklo pertvarkos 2016–2020 metų bendrojo plano, patvirtinto Klaipėdos miesto savivaldybės tarybos 2016 m. balandžio 28 d. sprendimu Nr. T2-119, pakeitimus ir reikalavimus diegiamai mokinių priėmimo informacinei sistemai.

Šiame sprendimo projekte nustatyta aptarnavimo teritorija ir klasių paskirtis nuo 2019 m. rugsėjo 1 d. veiksiančiai Klaipėdos jūrų kadetų mokyklai bei Klaipėdos suaugusiųjų gimnazijos jaunimo klasių skyriui. Patikslinti ir sukonkretinti Klaipėdos miesto gatvių, adresų sąrašai. Taip pat apibrėžtas priėmimo būdas į mokyklų netradicinio ugdymo klases, vadovaujantis Priėmimo į Klaipėdos miesto savivaldybės bendrojo ugdymo mokyklas tvarkos aprašu, patvirtintu Klaipėdos miesto savivaldybės tarybos 2016 m. gruodžio 22 sprendimu Nr. T2-296.

Patvirtinus teikiamą sprendimo projektą, bus užtikrinama miesto gyventojų teisė mokytis arčiau gyvenamosios vietos pagal privalomojo ugdymo programas 2019–2020 m. m., bus laiduojamas aiškumas, renkantis mokyklas ir sudarytos sąlygos informacinės priėmimo sistemos veiklai.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti reikia kitų teisės aktų: 1) Klaipėdos miesto savivaldybės (toliau – Savivaldybė) administracija parengs ir pateiks tvirtinti Savivaldybės tarybai sprendimo projektą dėl klasių ir mokinių skaičiaus mokyklose 2019–2020 mokslo metams nustatymo; 2) mokyklų, kuriose pagal poreikį bus vykdomi priimamų asmenų motyvacijos vertinimai, vadovai parengs ar koreguos, su Savivaldybės administracijos Ugdymo ir kultūros departamento Švietimo skyriumi suderins ir savo įsakymais patvirtins Priimamų mokinių motyvacijos vertinimo tvarkos aprašus.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Sprendimo projektui įgyvendinti papildomų lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projekto rengimo metu tartasi su mokyklų vadovais ir Savivaldybės mokinių priėmimo komisija, patvirtinta Savivaldybės administracijos direktoriaus 2018 m. vasario 22 d. įsakymu Nr. AD1-463 (į siūlymus atsižvelgta). Sprendimo projektą vertino Savivaldybės administracijos specialistai.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą rengė Savivaldybės administracijos Ugdymo ir kultūros departamento Švietimo skyriaus vyr. specialistė A. Andrašūnienė.

**10. Kiti reikalingi pagrindimai ir paaiškinimai.**

Nėra

PRIDEDAMA. Teisės aktų, nurodytų sprendimo projekto įžangoje, išrašas, 1 lapas.

Švietimo skyriaus vedėja Laima Prižgintienė